Diari Oficial de la Generalitat Valenciana


Sumari del DOGV 8276, del 18-04-2018 (2018/3080)

Notificació de la sentència dictada en el procediment de divorci contenciós número 1189/2017.
---------------------------------------------------------------------------------------------

### Dades del document

Número de DOGV
:   8276

Data del DOGV
:   18-04-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/3080


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de divorci contenciós número 1189/2017. [2018/3080]  
Vicenta María Casañ Arandiga, lletrada de l'Administració de justícia del Jutjat de Primera Instància número 8 de València.  
Judici família divorci contenciós número 1189/2017  
Part demandant: Pablo Omar Rea Quishpe.  
Part demandada: Blanca del Pilar Almeida Valencia.  
Sobre divorcis no consensuats  
En el judici a què es fa referència, s'ha dictat la resolució que té el text que literalment és com segueix:  
  
«Dispositiva  
Estime parcialment la demanda plantejada per de Pablo Omar Rea Quishpe i, en la seua representació, per la procuradora dels tribunals María Ángeles Montesinos Ripoll, i assistida de la lletrada María Ángeles Reis Bernal, contra Blanca del Pilar Almeida Valencia, declarada en situació legal de rebel·lia per la seua incompareixença en aquestes actuacions, assisteix el Ministeri Fiscal i declare dissolt, per causa de divorci, el matrimoni contret pels referits cònjuges amb tots els efectes legals inherents a la dita declaració; s'estableixen, com a mesures definitives, les següents:  
S'atribueix l'exercici exclusiu de la pàtria potestat i s'assigna la guarda i la custòdia del fill menor, J-S, al pare.  
Se suspén el règim de visites i les vacances escolars i d'estiu, tenint en compte que la progenitora es troba es troba en parador desconegut.  
  
S'atribueix, al progenitor i a la filla menor, l'ús del domicili familiar.  
Quant a la pensió d'aliments, es fixa en la quantitat de 180 euros mensuals; quantitat que serà actualitzada d'acord amb l'índex de preus al consum.  
Ambdós progenitors contribuiran al 50 % al pagament de les despeses extraordinàries del fill menor.  
Tot això sense fer una especial condemna en les costes d'aquest procediment.  
I una vegada siga ferma aquesta resolució, haurà d'alliberar-se el corresponent exequàtur de la sentència per a la seua homologació d'acord amb les lleis d'Equador.  
Aquesta és la meua sentència que, de conformitat amb el que disposen els articles 265 i 266 de la Llei orgànica del poder judicial, cal anotar en el llibre corresponent la qual s'afegirà a les actuacions originals, i serà notificada a les parts, i se'ls fa saber que en contra es podrà interposar en aquest jutjat un recurs d'apel·lació, dins dels vint dies següents a la seua notificació, prèvia constitució d'un dipòsit de 50 euros en el compte de dipòsits i consignacions d'aquest jutjat en l'entitat Banco Santander, SA (disposició addicional 15a de la LO 1/2009).  
  
Ho pronuncie, mane i firme.»  
  
Publicació. Llegida i publicada l'anterior sentència pel jutge que la va dictar, en legal forma, i en el mateix dia de la seua data.  
Atés que es desconeix el domicili o residència actuals de la part demandada, per resolució, de conformitat amb el que disposen els articles 156.4 i 164 de la Llei 1/2000, d'enjudiciament civil, s'ha ordenat la publicació d'aquest edicte al tauler d'anuncis del Jutjat per a portar a efecte la diligència de notificació a Blanca del Pilar Almeida València.  
  
Diligència. L'estenc jo, el secretari Judicial, per a fer constar que aquest edicte ha quedat fixat en el dia de hui al tauler d'anuncis.  
  
En done fe.  
  
València, 20 de març de 2018.- La lletrada de l'Administració de justícia: Vicenta María Casañ Arandiga.